rejauldu/bengali-wikipedia huggingface dataset:
এশিয়ান হ্যান্ডবল ফেডারেশন যা সংক্ষিপ্ত নাম এএইচএফ নামে বেশি পরিচিত, হল এশীয় হ্যান্ডবল দলসমূহের পরিচালনা ও নিয়ন্ত্রণকারী সংস্থা। এতে এশীয় অঞ্চলের জাতীয় হ্যান্ডবল দল সমূহ প্রতিনিধিত্ব করে।   ইতিহাস  এশিয়ান হ্যান্ডবল ফেডারেশন একমাত্র বিশ্বমানের সংস্থা, যার ইতিহাসে এ পর্যন্ত দ্বায়িত্ব পালনকারী দুজন সভাপতি একই দেশের এবং তারা হলেন পিতা ও পুত্র।  ১৯৭৪ সালে ইরানের তেহরানে ৭ম এশিয়ান গেমস চলাকালে এএইচএফ প্রতিষ্ঠিত হয়।   সভাপতি  ক্র. নং  নাম  দেশ  দল১.  H. E. শেখ ফাহাদ আল আহমেদ আল জাবের আল সাবাহ    ২৬ আগস্ট ১৯৭৪ - ২ আগস্ট ১৯৯০২. H. E. শেখ আহমেদ আল ফাহাদ আল আহমেদ আল সাবাহ    ২ আগস্ট ১৯৯০ - বর্তমান    প্রতিযোগিতা   এশীয় পুরুষ হ্যান্ডবল চ্যাম্পিয়নশিপ  এশীয় মহিলা হ্যান্ডবল চ্যাম্পিয়নশিপ  জুনিয়র পুরুষ চ্যাম্পিয়নশিপ  জুনিয়র মহিলা চ্যাম্পিয়নশিপ  পুরুষ যুব চ্যাম্পিয়নশিপ  মহিলা যুব চ্যাম্পিয়নশিপ  এশিয়ান গেমস  যুব এশিয়ান গেমস  বীচ হ্যান্ডবল   এশিয়ান বীচ হ্যান্ডবল চ্যাম্পিয়নশিপ  এশিয়ান যুব বীচ হ্যান্ডবল চ্যাম্পিয়নশিপ  এশিয়ান বীচ গেমস   তথ্যসূত্র    বহিঃসংযোগ     Official website    বিষয়শ্রেণী:হ্যান্ডবল পরিচালনা পরিষদ বিষয়শ্রেণী:আন্তর্জাতিক হ্যান্ডবল ফেডারেশনের সদস্য বিষয়শ্রেণী:এশিয়াতে হ্যান্ডবল বিষয়শ্রেণী:এশিয়ায় ক্রীড়া পরিচালনা পরিষদ বিষয়শ্রেণী:১৯৭৪-এ প্রতিষ্ঠিত বিষয়শ্রেণী:১৯৭৪-এ এশিয়ায় প্রতিষ্ঠিত
উইলিয়াম ফৌশী সিনিয়র (২৬ অক্টোবর, ১৭৪৯-২১ আগস্ট, ১৮২৪) ছিলেন একজন আমেরিকান চিকিৎসা চিকিৎসক, রাজনীতিবিদ এবং সমাজসেবক। আমেরিকান বিপ্লবে একজন সার্জন হিসেবে সুনামের সাথে কাজ করার পর, তিনি স্থানীয় ভার্জিনিয়ার রাজনীতিতে প্রবেশ করেন, বিশেষ করে রিচমন্ডের প্রথম মেয়র হিসেবে দায়িত্ব পালন করেন। Christian, William Asbury (1912). Richmond, Her Past and Present. Richmond, Virginia: L.H. Jenkins. Retrieved 18 March 2013. William Foushee 1782 July.Nuckols, Robert R. (1899). A History of the Government of the City of Richmond, Virginia and a Sketch of Those Who Administer Its Affairs. Richmond, Virginia: The Williams Printing Co. Retrieved 18 March 2013. পরবর্তী অর্ধ শতাব্দী ধরে তিনি রিচমন্ডের একজন রাজনৈতিক, সামাজিক এবং বাণিজ্যিক নেতা হয়ে ওঠেন। তথ্যসূত্র  বিষয়শ্রেণী:রিচমন্ড, ভার্জিনিয়ার মেয়র বিষয়শ্রেণী:১৭৪৯-এ জন্ম বিষয়শ্রেণী:১৮২৪-এ মৃত্যু বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:১৮শ শতাব্দীর মার্কিন চিকিৎসক
মলি চাকো (জন্ম ১৫ মে ১৯৬৯) কেরলের একজন ভারতীয় মাঝারিপাল্লার দৌড়বিদ। তিনি হিরোশিমা এশিয়ান গেমসে ১০ অক্টোবর ১৯৯৪-এ ৯:০৬.৪২ সময় নিয়ে বর্তমান ৩০০০ মিটার জাতীয় রেকর্ড ধারণ করেন।  মলি ১৫০০ মিটারে প্রাক্তন জাতীয় রেকর্ডধারীও। তিনি ১৫০০ মিটারেও রেকর্ড করেছেন ১৯৯৪ সালে ৪:১২.০১ সময় নিয়ে। এই রেকর্ডটি পরবর্তীতে ১৯৯৯ সালে  আগস্টে সুনিতা রানী ভেঙে দেন।  মলি প্রাক্তন ভারতীয় সাঁতারু সেবাস্টিয়ান জেভিয়ারকে বিয়ে করেছেন এবং দম্পতি দক্ষিণ রেল বিভাগে কাজ করছেন।    তথ্যসূত্র    বহিঃসংযোগ    Molly Chacko at World Athletics  All Athletics profile  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী মাঝারিপাল্লার দৌড়বিদ বিষয়শ্রেণী:মালয়ালী ব্যক্তি বিষয়শ্রেণী:কেরলের নারী ক্রীড়াবিদ
খাজুরাহ () ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৩ মিটার (৯২৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খাজুরাহ শহরের জনসংখ্যা হল ১৯,২৮২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে খাজুরাহ এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র     বিষয়শ্রেণী:মধ্যপ্রদেশের শহর বিষয়শ্রেণী:হিন্দু পবিত্র শহর
আয়রন ম্যান ৩ (আয়রন ম্যান থ্রি হিসেবে পর্দায় শৈলী) হল মার্ভেল কমিক্সের চরিত্র আয়রন ম্যান সমন্বিত একটি ২০১৬ আমেরিকান সুপারহিরো চলচ্চিত্র, মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত। এটা ২০০৮ এর আয়রন ম্যান এবং ২০১০ এর আয়রন ম্যান ২, এবং মার্ভেল সিনেম্যাটিক ইউনিভার্স এর সপ্তম চলচ্চিত্র।   অভিনয়ে   টনি স্টার্ক/আয়রন ম্যান হিসেবে রবার্ট ডাউনি জুনিয়র:   জেমস "রোড" রোডস/ওয়ার মেশিন হিসেবে ডন চিডল: ইউ.এস. স্টেটস এয়ার ফোর্সের একজন প্রাক্তন অফিসার যিনি ওয়ার মেশিন চালনা করেন।  পেপার পটস হিসেবে গিনিথ পালট্রো:   হ্যাপি হুগান হিসেবে জন ফ্যাব্রিয়াউ: টনি স্টার্কের সাবেক দেহরক্ষী,যিনি বর্তমানে স্টার্ক ইন্ডাস্ট্রির নিরাপত্তা বিভাগের প্রধান।   টীকা     As part of the deal transferring the distribution rights of Marvel's The Avengers and Iron Man 3 from Paramount Pictures to the Walt Disney Studios, Paramount's logo appears in the films' opening titles, promotional materials and merchandise. Nevertheless, Walt Disney Studios Motion Pictures is credited at the end of the film.   আরও দেখুন    মার্ভেল সিনেম্যাটিক ইউনিভার্স  মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা   তথ্যসূত্র    বহিঃসংযোগ          Official production notes  বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্ভেল স্টুডিওজ বিষয়শ্রেণী:মার্ভেল সিনেম্যাটিক ইউনিভার্স বিষয়শ্রেণী:মার্কিন চলচ্চিত্র বিষয়শ্রেণী:টেকনো-থ্রিলার চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:২০১২-এর পটভূমিতে চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:২০১৩-এর ত্রিমাত্রিক চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র বিষয়শ্রেণী:সুইজারল্যান্ডের পটভূমিতে চলচ্চিত্র বিষয়শ্রেণী:২০০০-এর পটভূমিতে চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের সুপারহিরো চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:১৯৯৯-এর পটভূমিতে চলচ্চিত্র বিষয়শ্রেণী:পাকিস্তানের পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:নর্থ ক্যারোলাইনায় ধারণকৃত চলচ্চিত্র বিষয়শ্রেণী:২০০১-এর পটভূমিতে চলচ্চিত্র বিষয়শ্রেণী:২০১৩-এর পটভূমিতে চলচ্চিত্র
২০১৩ সালের ৭ই জুন, ২০ বছর বয়সী এক কলেজছাত্রীকে অপহরণ, গণধর্ষণ ও খুন করা হয়, রাজ্যের প্রধান শহর ও রাজধানী কলকাতা থেকে প্রায় ২০ কিলোমিটার ও উত্তর ২৪ পরগনা জেলার বারাসাত থেকে ১৬ কিলোমিটার দূরে কামদুনি গ্রামে। ২০১৬ সালের জানুয়ারিতে অভিযুক্তদের মৃত্যুদণ্ড ও যাবজ্জীবন কারাদণ্ড দেওয়া হয়।   ঘটনা  শিপ্রা ঘোষ নামে ডিরোজিও কলেজের বিএ দ্বিতীয় বর্ষের ছাত্রী বিকেলে কামদুনি বিডিও অফিস রোড ধরে বাড়ি হেঁটে যাচ্ছিল, যখন তাকে অপহরণ করে একটি কারখানার ভিতরে নিয়ে যাওয়া হয়, যেখানে তাকে আটজন গণধর্ষণ করে। তাকে ধর্ষণ করার পর অপরাধীরা তার পা নাভি পর্যন্ত ছিঁড়ে ফেলে, গলা কেটে তার লাশ পাশের মাঠে ফেলে দেয়।  স্থানীয় সময় রাত সাড়ে ৮ টার দিকে, ভুক্তভোগীর ভাইরা রাজারহাটের খড়িবাড়ির আট বিঘা অঞ্চলে একটি ভেড়ির পাশে তাদের বোনের  মৃতদেহ উদ্ধার করে। রাত ৯ টা ৪৫ মিনিটের দিকে  গ্রামবাসী ও পুলিশের মধ্যে ঝগড়া এবং পরে সংঘর্ষের ঘটনা ঘটে, যখন তারা মৃতদেহ  উদ্ধারের চেষ্টা করেন। জনতা পুলিশের তিনটি গাড়ি ভাঙচুর করে। রাত ২ টার সময় একটি বিশাল পুলিশ দল গ্রামবাসীদের কাছ থেকে নিহতের মৃতদেহ উদ্ধার করে এবং ময়নাতদন্তের জন্য বারাসাতে পাঠায়।  ১৫ জুন সন্ধ্যায়, ভারতীয় রিজার্ভ ব্যাটালিয়নের একটি দল কামদুনিতে ফ্ল্যাগ মার্চ শুরু করে। আধা সামরিক বাহিনীর নজরদারি সত্ত্বেও নাগরিক ফোরামের একটি দল কামদুনি পরিদর্শন করেছে। মাতঙ্গিনী মহিলা সমিতি, মৈত্রী, মানবী, অহল্যা ও চেতনা সহ বেশ কয়েকটি মহিলা সংগঠন কামদুনি পরিদর্শন করে।  পশ্চিমবঙ্গের মুখ্যমন্ত্রী মমতা ব্যানার্জী ১৭ জুন কামদুনি পরিদর্শন করেন। তিনি প্রতিশ্রুতি দিয়েছিলেন যে ঘটনার ১৫ দিনের মধ্যে গ্রেফতারকৃতদের বিরুদ্ধে চার্জশিট তৈরি করা হবে এবং তার সরকার দোষীদের মৃত্যুদণ্ডের জন্য আবেদন করবে।   গ্রেপ্তার ও মামলা  কামদুনির বাসিন্দারা প্রধান অপরাধী আনসার আলীকে ধরে পুলিশের কাছে সমর্পণ করে। জিজ্ঞাসাবাদের পর তিনি আরও চারজন সহ অপরাধটি করেছে বলে স্বীকার করেন। এফআইআর-এ পাঁচ জনের নাম ছিল। তার ভিত্তিতে ৮ই জুন ভোরবেলা জেলা পুলিশ তিনজনকে গ্রেফতার করে।    প্রতিবাদ  কামদুনি বাসিন্দারা ৮ জুন ভোরবেলা থেকে অপরাধীদের দৃষ্টান্তমূলক শাস্তির জন্য বিক্ষোভ করে। তৎকালীন খাদ্য ও সরবরাহ মন্ত্রী জ্যোতিপ্রিয় মল্লিক গ্রামবাসীদের সাথে দেখা করেন এবং নিহতের বড় ভাইকে চাকরির প্রতিশ্রুতি দেন, যা গ্রামবাসীরা তাৎক্ষণিকভাবে প্রত্যাখ্যান করে।  বসিরহাটের তৎকালীন সাংসদ হাজী নুরুল ইসলাম ও উত্তর চব্বিশ পরগনা জেলা তৃণমূল কংগ্রেসের সভাপতি নির্মল ঘোষও বিক্ষোভকারীদের সঙ্গে দেখা করেন। যখন তারা এই অপরাধের জন্য প্রাক্তন সিপিআই (এম) কে দায়ী করেন, তখন তার গাড়িটি বিক্ষোভকারীদের দ্বারা ক্ষতিগ্রস্ত হয়। অপরাধীদের শাস্তি দাবি করে ৪ জুলাই পর্যন্ত বিক্ষোভ চলতে থাকে।  তথ্যসূত্র  বিষয়শ্রেণী:নারীর প্রতি সহিংসতার ঘটনা বিষয়শ্রেণী:কলকাতায় অপরাধ বিষয়শ্রেণী:পশ্চিমবঙ্গে অপরাধ বিষয়শ্রেণী:ভারতে যৌন অপরাধ বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারতে গণধর্ষণ বিষয়শ্রেণী:২০১৩-এ ভারতে খুন বিষয়শ্রেণী:২০১৩-এ এশিয়ায় খুন বিষয়শ্রেণী:ভারতে খুন
কার্টাপুর () ভারতের পাঞ্জাব রাজ্যের জলন্ধর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৮ মিটার (৭৪৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কার্টাপুর শহরের জনসংখ্যা হল ২৫,১৫২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে কার্টাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
thumb|গণেশ। গণেশ সহস্রনাম (; ) হল হিন্দু দেবতা গণেশের নাম-সংকীর্তন স্তোত্র। সহস্রনাম হল হিন্দুধর্মে প্রচলিত কোনো দেবতার ১,০০০টি বিভিন্ন নাম-বাচক স্তোত্র। গণেশ সহস্রনাম স্তোত্রটি বিভিন্ন মন্দিরে গণেশ পূজার অঙ্গ হিসেবে পঠিত হয়।  গণেশ সহস্রনাম স্তোত্রের দুটি প্রধান পাঠ পাওয়া যায়। এই পাঠদুটির আবার বিভিন্ন পাঠান্তর আছে।  গণেশ সহস্রনাম স্তোত্রের একটি প্রধান পাঠ গাণপত্য সম্প্রদায়ের গুরুত্বপূর্ণ ধর্মগ্রন্থ গণেশপুরাণে (অধ্যায় ১। ৪৬) পাওয়া যায়। এই পাঠটি থেকে গাণপত্য সম্প্রদায়ের ধারণা অনুসারে গণেশের গুণাবলি ও লীলার একটি বিশ্বকোষতুল্য পর্যালোচনা পাওয়াযায়। ভাস্করাচার্য সংস্কৃত ভাষায় এই পাঠটির একটি পাঠান্তরের টীকা রচনা করেছিলেন।.  (, 1991).  Includes the full source text and the commentary by Bhāskararāya in Sanskrit.   ভাস্করাচার্যের এই টীকাটির নাম ‘খদ্যোত’ (জোনাকি)। এই সংস্কৃত শব্দটির দ্বিবিধ অর্থের ভিত্তিতে শব্দটি ব্যবহার করেছেন। প্রথম পংক্তিতেই ভাস্করাচার্য বলেছেন, কেউ এটিকে খদ্যোত বলবেন, কারণ এই টীকাটি খুব সংক্ষিপ্ত এবং একটি জোনাকির (খদ্যোত) মতো গুরুত্বহীন। কিন্তু ভক্তদের কাছে এটি সূর্যের (খদ্যোত) মতো উজ্জ্বল। ভাস্করাচার্যের খদ্যোত টীকাটির মূল গ্রন্থটি গণেশপুরাণের ১৯৯৩ সালের মুদ্রণটির অনুসারী।  গণেশ সহস্রনামের অপর প্রধান পাঠটিতে সব কটি নামই ‘গ’ অক্ষর দিয়ে শুরু হয়েছে।A subvariant of this alliterative version appears in the book Lord Ganesha by Sadguru Sant Keshavadas, Vishwa Dharma Publications, 1988, . এই পাঠের সঙ্গে গণেশপুরাণে প্রাপ্ত পাঠটির কোনো মিল নেই।  তথ্যসূত্র   বহিঃসংযোগ  Downloadable Sanskrit version of a variant of the Ganesha Sahasranama  বিষয়শ্রেণী:সহস্রনাম বিষয়শ্রেণী:গণেশ
বগুড়া জিলা স্কুল ব্রিটিশ শাসনাধীন তদানীন্তন বগুড়া জেলায় ১৮৫৩ সালে প্রতিষ্ঠিত হয়।এ স্ট্যাটিস্টিকাল অ্যাকাউন্ট অফ বেঙ্গল: জলপাইগুড়ি, উইলিয়াম উইলসন হান্টার, ১৮৭৬, পৃষ্ঠা, ১৮১ স্কুলটি বগুড়া জেলার সবচেয়ে পুরাতন বিদ্যাপীঠ এবং দেশের মধ্যে একটি অত্যন্ত সুনামধন্য শিক্ষা প্রতিষ্ঠান। এখানে তৃতীয় শ্রেণী থেকে দশম শ্রেণী পর্যন্ত পড়ার ব্যবস্থা রয়েছে। স্কুলটি ২০০৩ সালে প্রতিষ্ঠার ১৫০ বছর উদ্‌যাপন করে।   ইতিহাস  বগুড়া জিলা স্কুল ১৮৫৩ সালে প্রতিষ্ঠিত হয়। বাবু ভাগাবতি চরন ঘোষ ছিলেন স্কুলের প্রথম প্রধান শিক্ষক। প্রতিষ্ঠার পর প্রথমে ইংরেজি মাধ্যমে ব্যক্তিমালিকানাধীন ভাবে শিক্ষাদান শুরু হলেও অল্পসময়ের ব্যবধানে তৎকালীন ম্যাজিস্ট্রেট ও কালেক্টর জনাব রাসেল এবং সহকারী কালেক্টর বাবু এস, মুখার্জির ঐকান্তিক প্রচেষ্টায় স্কুলটি সরকারি ব্যবস্থাপনাধীন হয়। বাবু ভগবতী চরণের সময়কালে স্কুলে মাত্র চার জন শিক্ষক ছিলেন। বাবু ভগবতীর পরে এ,সি মুখার্জি ১৮৫৯ সালে প্রধান শিক্ষক হন। তার সময়কালে দুই জন শিক্ষার্থী দ্বিতীয় বিভাগ এবং ১৮৬২ সালে একজন শিক্ষার্থী বৃত্তি সহ প্রথম বিভাগে পাশ করেন। ১৮৭৩ সালে স্কুলটিতে ছয় জন শিক্ষক, একজন পণ্ডিত এবং একজন মৌলভী ছিলেন। ১৮৬১ সালে স্কুলে সর্বমোট ৮৫ জন শিক্ষার্থী ছিল এর পর ১৯০৮ সালে শিক্ষার্থীর সংখ্যা দাঁড়ায় ৩৬৩ জনে যার মধ্যে ২১৮ জন হিন্দু এবং ১৪৫ জন মুসলিম।স্কুলটিতে বর্তমানে ৫৫ জন শিক্ষক এবং প্রায় ২০০০ জন শিক্ষার্থী রয়েছে। বিজ্ঞান চর্চার জন্য রয়েছে বগুড়া জিলা স্কুল বিজ্ঞান ক্লাব সহ  সুবিশাল পদার্থ, রসায়ন ও জীববিজ্ঞানাগার।   উল্লেখযোগ্য শিক্ষার্থী  বগুড়া জিলা স্কুলে বাংলাদেশের অনেক কৃতী ব্যক্তি পড়াশোনা করেছেন। এঁদের মধ্যে রয়েছেন:  জিয়াউর রহমান,  বাংলাদেশের ৮ম রাষ্ট্রপতি  হুমায়ূন আহমেদ, জনপ্রিয় ঔপন্যাসিক, হিমু চরিত্রের স্রষ্টা  ড. মুহাম্মদ জাফর ইকবাল, জনপ্রিয় বৈজ্ঞানিক কল্পকাহিনীকার ও শিক্ষাবিদ  আখতারুজ্জামান ইলিয়াস, খ্যাতিমান বাংলা ঔপন্যাসিক ও সাহিত্যিক   মুশফিকুর রহিম, জাতীয় ক্রিকেট দলের খেলোয়াড়  গাজীউল হক, ভাষাসৈনিক, সাহিত্যিক, গীতিকার  সৈয়দ মাহবুব মোর্শেদ, বিচারপতি কিউ. এ. এম. এ. রহিম, সার্কের সাবেক মহাসচিব তানজিদ হাসান তামিম (ব্যাচঃ ২০১৫), জাতীয় ক্রিকেট দলের খেলোয়াড়   ভর্তি  স্কুলটির ভর্তি প্রক্রিয়া খুবই প্রতিযোগিতা মূলক। প্রতি বছর তৃতীয় শ্রেণিতে ২৪০ টি আসনের বিপরীতে প্রায় ৩,০০০-৪,০০০ ছাত্র ভর্তি পরীক্ষায় অংশগ্রহণ করে থাকে।  চিত্রশালা   আরো দেখুন   বগুড়া জিলা স্কুলের প্রাক্তন শিক্ষার্থী   তথ্যসূত্র    বহিঃসংযোগ   বগুড়া জিলা স্কুলের ওয়েবসাইট বগুড়া জেলা স্কুল  (বাংলাপিডিয়া)   বিষয়শ্রেণী:বগুড়া জেলার বিদ্যালয় বিষয়শ্রেণী:বাংলাদেশের জিলা স্কুল বিষয়শ্রেণী:১৮৫৩-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৮৫৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৫৩-এ ভারতে প্রতিষ্ঠিত
২০২২ এশিয়ান গেমস ( দি শিচিউ চিয়ে ইয়াচৌ ইউনতুংহুই) এশিয়ার বহু-ক্রীড়াভিত্তিক প্রতিযোগিতা এশিয়ান গেমসের ১৯তম আসর যা আনুষ্ঠানিকভাবে ১৯তম এশিয়াড নামেও পরিচিত। প্রতিযোগিতাটি ২০২২ সালের ১০ সেপ্টেম্বর থেকে ২৫ সেপ্টেম্বর পর্যন্ত চীনের হাংচৌ শহরে অনুষ্ঠিত হবে।  হাংচৌ চীনের তৃতীয় শহর যেখানে এশিয়ান গেমস অনুষ্ঠিত হতে যাচ্ছে। এর আগে ১৯৯০ সালের এশিয়ান গেমস চীনের বেইজিংয়ে এবং ২০১০ সালের এশিয়ান গেমস চীনের কুয়াংচৌ শহরে অনুষ্ঠিত হয়েছিল।   বিপণন  ম্যাসকট গেমসের তিনটি মাসকট, কংকং, লিয়ানলিয়ান এবং চেনচেন, যা সম্মিলিতভাবে "জিয়াংনানের স্মৃতি" হিসাবে পরিচিত, ৩ এপ্রিল ২০২০-এ উন্মোচন করা হয়েছিল। তাদের যথাক্রমে লিয়াংঝু শহরের প্রত্নতাত্ত্বিক ধ্বংসাবশেষ, পশ্চিম হ্রদ ও গ্র্যান্ড ক্যানাল থেকে উদ্ভূত রোবোটিক সুপারহিরো হিসাবে চিত্রিত করা হয়েছে।  স্লোগান ১৫ ডিসেম্বর ২০১৯-এ উদ্বোধনী অনুষ্ঠানের ১০০০ দিন পূর্বে স্লোগানটি ঘোষিত হয়। এটি এশিয়ার দেশগুলির মধ্যেকার বন্ধুত্ব ও সৌভ্রাতৃত্ববোধ কে চিহ্নিত করে।  পদক ১৫ জুন ২০২৩-এ, ১৯তম এশিয়ান গেমসের ১০০ দিনের কাউন্টডাউন, "শান শুই" ​​নামের পদক নকশা প্রকাশ করা হয়েছিল। এর নকশা লিয়াংঝু সংস্কৃতিতে জেড কং দ্বারা অনুপ্রাণিত হয়েছিল। উল্টোদিকে গেমস সংস্করণের লোগো, কুয়াশাচ্ছন্ন পাহাড়, শহর, একটি ঢেউ খেলানো হ্রদ এবং ঢেউ খেলানো পাহাড়, অন্যদিকে এশিয়ান গেমসের সান অ্যাম্বলেম এবং ইভেন্টের নাম চীনা ও ইংরেজিতে দেখানো হয়েছে। গান গেমসের অফিসিয়াল থিম সং, "উইথ ইউ অ্যান্ড মি", এর মিউজিক ভিডিওর সাথে ২৭ এপ্রিল, ২০২৩-এ প্রকাশিত হয়েছিল। এটি অ্যাঞ্জেলা ঝাং, জ্যাকসন ওয়াং, সানি এবং জেসি-টি দ্বারা পরিবেশিত হয়েছে। গানটি একটি বৈশ্বিক গানের প্রতিযোগিতার মাধ্যমে নির্বাচিত হয়েছিল এবং মূলত থাইল্যান্ডের একটি প্রোডিউটিও টিম, নাদাও মিউজিক দ্বারা তৈরি করা হয়েছিল। গানটির আসল শিরোনাম হল "লেটস সেলিব্রেট" বা থাই ভাষায় "เพื่อนกัน (Puean Kan)" এবং গানটি গেয়েছিলেন আইস প্যারিস, বিলকিন, পিপি কৃত এবং নানা সাওয়ানিয়া।  মশালদৌড় ১০ সেপ্টেম্বর ২০২১-এ, ২০২২ এশিয়াডের মশাল "ইটার্নাল ফ্লেম" উদ্বোধন করা হয়।  অনুষ্ঠান উদ্বোধনী অনুষ্ঠান উদ্বোধনী অনুষ্ঠানটি ২৩ সেপ্টেম্বর, ২০২৩-এর সন্ধ্যায় চীনের হাংচৌতে হাংচৌ স্পোর্টস পার্ক স্টেডিয়াম-এ অনুষ্ঠিত হয়েছিল। অনুষ্ঠানটি পরিচালনা করেছেন শা জিয়াওলান, বেইজিংয়ে ২০২২ সালের শীতকালীন অলিম্পিকের উদ্বোধনী ও সমাপনী অনুষ্ঠানের অন্যতম সহকারী পরিচালক এবং চীনা রাষ্ট্রপতি এতে উপস্থিত ছিলেন। অনুষ্ঠানে কিছু এশিয়ান বিদেশী নেতাদের পাশাপাশি আন্তর্জাতিক অলিম্পিক কমিটির সভাপতি টোমাস বাখ উপস্থিত ছিলেন।  প্রেসিডেন্ট শি জিনপিং আনুষ্ঠানিকভাবে ২০২২ সালের এশিয়ান গেমসের উদ্বোধন করেন। চাইনিজ অলিম্পিক চ্যাম্পিয়ন এবং সাঁতারু ওয়াং শুন মশাল জ্বালালেন। সমাপনী অনুষ্ঠান   ক্রীড়া তালিকা ২০২২ এশিয়ান গেমস স্পোর্টস প্রোগ্রামজলক্রীড়া  বেসবল  বাস্কেটবল  ৩×৩ বাস্কেটবল   বোর্ড গেমস   স্লালোম স্প্রিন্ট  বিএমএক্স মাউন্টেন বাইক  রোড  ট্র্যাক   আর্টিস্টিক রিদমিক ট্রাম্পোলিন  মার্শাল আর্ট   রোলার স্কেটিং স্কেটবোর্ডিং  টেনিস   ভলিবল    সূচি    অংশগ্রহণকারী দেশ   অংশগ্রহণকারী জাতীয় অলিম্পিক কমিটি (আয়োজক)   পদক তালিকা   নিচে সর্বোচ্চ পদক প্রাপ্ত ১০টি জাতীয় অলিম্পিক কমিটি দেওয়া হল;   আরও দেখুন   তথ্যসূত্র   বহিঃসংযোগ অফিসিয়াল ওয়েবসাইট  বিষয়শ্রেণী:২০২২ এশিয়ান গেমস বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা বিষয়শ্রেণী:২০২২-এ এশীয় ক্রীড়া বিষয়শ্রেণী:২০২২-এ বহু-ক্রীড়া প্রতিযোগিতা বিষয়শ্রেণী:কোভিড-১৯ মহামারীর কারণে স্থগিত ক্রীড়া প্রতিযোগিতা বিষয়শ্রেণী:বছর অনুযায়ী এশিয়ান গেমস
স্যামুয়েল ক্যান্ডলার ডবস (নভেম্বর ৮, ১৮৬৮ – অক্টোবর ৩১, ১৯৫০) ১৯১৯ থেকে ১৯২২ সাল পর্যন্ত কোকা-কোলা কোম্পানির প্রেসিডেন্ট (১৯১৯-১৯২০) এবং চেয়ারম্যান ছিলেন।   প্রাথমিক জীবন এবং শিক্ষা  ডবস ১৯৬৮ সালে জর্জিয়ায় জন্মগ্রহণ করেন। তিনি ছিলেন হ্যারিস হেনরি ডবসের পুত্র, এবং কোকা-কোলা কোম্পানির প্রতিষ্ঠাতা আসা গ্রিগস ক্যান্ডলারের ভাগ্নে।   কর্মজীবন  ডবস একজন আটলান্টা -ভিত্তিক কোকা-কোলা বিক্রয়কর্মী হিসাবে তার কর্মজীবন শুরু করেছিলেন, এই সময়ে তিনি বিডেনহার্ন ক্যান্ডি কোম্পানির জো বিডেনহার্নকে এই দোকানে একটি কোকা-কোলা ডিসপেনসার স্থাপন করতে এবং নিয়মিত পানীয় অর্ডার করতে রাজি করেছিলেন, যার ফলে বিক্রয় এবং স্বীকৃতি বৃদ্ধি পায়। কোকা-কোলা নামের।  ডবস পরে কোম্পানির সেলস ম্যানেজার এবং প্রেসিডেন্ট হন।   তথ্যসূত্র   বিষয়শ্রেণী:১৯৫০-এ মৃত্যু বিষয়শ্রেণী:১৮৬৮-এ জন্ম বিষয়শ্রেণী:মার্কিন পানীয় শিল্পের ব্যবসায়ী বিষয়শ্রেণী:কোকা-কোলা ব্যক্তি বিষয়শ্রেণী:এমরি বিশ্ববিদ্যালয়ের ব্যক্তি
মহাকাশবাহিনী বা অন্তরীক্ষবাহিনী হল কোনো দেশের সামরিক বাহিনীর শাখা যা মহাকাশে সামরিক অভিযান ও যুদ্ধ পরিচালনার কাজ করে থাকে। বিশ্বের প্রথম মহাকাশ বাহিনী ছিল রুশ মহাকাশ বাহিনী যা ১৯৯২ সালে একটি স্বাধীন সামরিক পরিষেবা হিসাবে প্রতিষ্ঠিত হয়েছিল। তবে ১৯৯৭-২০০১ সাল পর্যন্ত এটি স্ট্র‍্যাটেজিক রকেট ফোর্সের সাথে মিলিত ছিল। ২০০১ সালে এটিকে আবার স্বাধীন বাহিনী হিসেবে গঠন করার পরে ২০১৫ সালে এটি রুশ বিমানবাহিনীর সাথে মিলিত হয়ে রুশ বিমান ও মহাকাশ বাহিনী গঠন করে। ২০২৩ সাল পর্যন্ত কেবল মার্কিন মহাকাশ বাহিনী এবং চীনের পিপলস লিবারেশন আর্মি স্ট্র্যাটেজিক সাপোর্ট ফোর্স হলো বিশ্বের দুটি স্বাধীন মহাকাশ বাহিনী।  সাধারণত যেসব দেশে ছোট মহাকাশ বাহিনী আছে তারা মহাকাশ বাহিনীকে বিমান বাহিনীর সাথে মিলিত করে একটিমাত্র সামরিক শাখায় রূপদার করে, যেমন: রুশ বিমান ও মহাকাশ বাহিনী ও ফরাসি বায়বান্তরীক্ষবাহিনী। যেসব দেশের মহাকাশ কার্যক্রম সীমিত তারা সাধারণত বিমানবাহিনীর অধিনে মহাকাশ কার্যক্রম পরিচালনা করে।   ইতিহাস  বায়ুমণ্ডল এবং মহাকাশের সীমানা নির্দেশক কার্মান রেখা অতিক্রমকারী প্রথম কৃত্রিম বস্তু হলো ২০ জুন ১৯৪৪ তারিখে জার্মান সেনাবাহিনী কর্তৃক নিক্ষেপিত এমডাব্লিউ ১৮০১৪ নামের একটি এ-৪ রকেট। এ-৪ রকেট হলো বিশ্বের প্রথম নিক্ষেপী ক্ষেপণাস্ত্র। এ-৪ রকেটের নকশাকার ছিলেন ভের্নার ফন ব্রাউন এবং তিনি এই ক্ষেপণাস্ত্রকে মহাকাশযানে হিসাবে ব্যবহার করতে আশাবাদী ছিলেন। মার্কিন যুক্তরাষ্ট্র এবং সোভিয়েত ইউনিয়ন উভয় দেশেই দ্বিতীয় বিশ্বযুদ্ধ শেষ হওয়ার পরপরই মহাকাশের সামরিক উন্নয়ন শুরু করে। সেসময় উভয় পরাশক্তিই এ-৪ রকেট, সংশ্লিষ্ট গবেষণা সামগ্রী এবং জার্মান বিজ্ঞানীদের নিয়ে তাদের নিজস্ব নিক্ষেপী ক্ষেপণাস্ত্র তৈরি এবং মহাকাশ নিয়ে সামরিক কার্যক্রম শুরু করে।   মহাকাশ বাহিনীসমূহ  বর্তমানে স্বাধীন সামরিক বাহিনী হিসেবে স্বীকৃতি মহাকাশ বাহিনীর তালিকা নিচে উল্লেখ করা হলো।    গণমুক্তিফৌজ বায়বান্তরীক্ষবাহিনী   মার্কিন মহাকাশ বাহিনী  নিচের মহাকাশ বাহিনীগুলো পূর্বে ছিল তবে এখন স্বাধীন বাহিনী হিসেবে তাদের অস্তিত্ব নেই।    রুশ মহাকাশ বাহিনী (১৯৯২-১৯৯৭/২০০১-২০১১)   আরও দেখুন   সামরিক বাহিনী  মহাকাশ বাহিনীর তালিকা   তথ্যসূত্র   বিষয়শ্রেণী:সামরিক শাখা বিষয়শ্রেণী:সামরিক বাহিনীর ধরন বিষয়শ্রেণী:মহাকাশ বিষয়শ্রেণী:মহাকাশ আইন বিষয়শ্রেণী:মহাকাশ যুদ্ধ
পিতানু নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলায় প্রবাহিত নদী৷ এটি সুধানী নদীর উপনদী এবং মূলত বৃষ্টির জলে পুষ্ট নদী৷  গতিপথ নদীটি উত্তর দিনাজপুর জেলার ধরমপুরের বাখারী বিল থেকে নদীর উৎপত্তি লাভ করেছে। নদীটির অনেকটা অংশ গোয়ালপোখর, চাকুলিয়া থানার সীমানা নির্দেশক হিসেবে ব্যবহৃত হয়েছে। পরে করণদিঘির মধ্য দিয়ে প্রবাহিত হয়ে চাকুলিয়া থানার গোয়াবাড়িতে এটি সুধানী নদীর সাথে মিশেছে। এই নদীর গভীরতা তেমন না থাকলেও প্রাচীন কালে বাজারগাঁতে এই নদীর তীরে বসতি গড়ে উঠেছিল, যার ভগ্নাবশেষ আজও দেখা যায়৷https://www.bengallive.in/bengallive-special/river-story-of-uttar-dinajpur-fourth-part/  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:উত্তর দিনাজপুর জেলার নদী
আল জামিয়াতুল ইসলামিয়া আজিজুল উলুম বাবুনগর সংক্ষেপে বাবুনগর মাদ্রাসা চট্টগ্রামের ফটিকছড়ি উপজেলার বাবুনগরে অবস্থিত একটি ঐতিহ্যবাহী ও সুপরিচিত বৃৃৃৃহত্তর কওমি মাদ্রাসা। দারুল উলুম দেওবন্দের মূলনীতিকে ভিত্তি করে পরিচালিত হয় মাদ্রাসাটি। আল্লামা হারুন বাবুনগরী ১৯২৪ সালে এটি প্রতিষ্ঠা করেন।   তথ্যসূত্র    গ্রন্থপঞ্জি     বাবুনগর মাদ্রাসার ক্যালেন্ডার ২০২১   বহিঃসংযোগ   বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলার কওমি মাদ্রাসা বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৪-এ ভারতে প্রতিষ্ঠিত বিষয়শ্রেণী:ফটিকছড়ি উপজেলা
জাহাঙ্গীর আলম হলেন একজন বাংলাদেশী রাজনীতিবিদ ও ব্যাবসায়ী। তিনি গাজীপুর সিটি কর্পোরেশনের ২য় মেয়র ছিলেন। বাংলাদেশ আওয়ামী লীগের সাথে জোটবদ্ধ হয়ে তিনি জুলাই ২০১৮ সালে গাজীপুর সিটি কর্পোরেশনের মেয়র হিসেবে ১ম বারের মত নির্বাচিত হন। তিনি বর্তমানে গাজীপুর সিটি কর্পোরেশননের উপদেষ্টা হিসেবে দায়িত্ব পালন করছেন।  অনারেবল টেক্সটাইল এন্ড কম্পোজিট লিমিটেড এবং জেড আলম অ্যাপারালসের ব্যবস্থাপনা পরিচালক।  জন্ম ও শিক্ষা জাহাঙ্গীর আলম ৭ মে ১৯৭৯ সালে গাজীপুরে জন্মগ্রহণ করেন। তিনি চান্দনা উচ্চ বিদ্যালয় থেকে এসএসসিতে উর্ত্তীর্ণ হয়ে ভাওয়াল বদরে আলম সরকারী কলেজ থেকে স্নাতক ও মাস্টার্স ডিগ্রি অর্জন করেন। পরে জাতীয় বিশ্ববিদ্যালয় থেকে এলএলবি ডিগ্রি অর্জন করেন।  রাজনৈতিক জীবন তিনি বাংলাদেশ ছাত্রলীগ গাজীপুর জেলা শাখার সহ-সভাপতি, বাংলাদেশ ছাত্রলীগ কেন্দ্রীয় কার্যনির্বাহী সংসদের সদস্য, বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সম্পাদক ও বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সভাপতি ছিলেন। তিনি গাজীপুর সদর ও টঙ্গী উপজেলার ভাইস চেয়ারম্যান ও ভারপ্রাপ্ত চেয়ারম্যান ছিলেন।  জুলাই ২০১৮ সালে, জাহাঙ্গীর আলম বাংলাদেশ আওয়ামী লীগের প্রার্থী হিসাবে গাজীপুর সিটি কর্পোরেশনের মেয়র নির্বাচনে নির্বাচিত হয়েছিলেন। নির্বাচনে তিনি নৌকা প্রতীক নিয়ে ৪,০০,০১০ ভোট পেয়েছিলেন এবং তার প্রতিদ্বন্দ্বী হাসান উদ্দিন সরকার ‘ধানের শীষের’ প্রতীক নিয়ে ১,৯৭,৬১১ ভোট পেয়েছিল।  নভেম্বর ২০২১ সালে, বঙ্গবন্ধু শেখ মুজিবুর রহমান ও মুক্তিযুদ্ধের বীর শহীদদের নিয়ে একটি মন্তব্যের অডিও ইন্টারনেটে ছড়িয়ে পড়ার ঘটনায় গাজীপুর মহানগর আওয়ামী লীগের সাধারণ সম্পাদক এবং সাধারণ সদস্য পদ থেকে তাকে বহিষ্কার করা হয়। বিতর্কিত মন্তব্যের অভিযোগে বিভিন্ন জেলায় তার বিরুদ্ধে মামলা হয়। তার কিছুদিন পর ঐ একই বছরের ২৫শে নভেম্বর স্থানীয় সরকার মন্ত্রণালয় তাকে গাজীপুর সিটি কর্পোরেশনের মেয়র পদ থেকে অপসারণ করে। ২০২৩ সালের ১ জানুয়ারি ভবিষ্যতে সংগঠনের স্বার্থ পরিপন্থী কার্যক্রম ও সাংগঠনিক শৃঙ্খলা ভঙ্গ না করার শর্তে তাকে আওয়ামী লীগ থেকে ক্ষমা করা হয়। ২০২৩ সালের গাজীপুর সিটি করপোরেশন নির্বাচনে দলের সিদ্ধান্ত অমান্য করে প্রার্থী হওয়া এবং নিজের প্রার্থিতা বাতিল হলেও তার মাকে নিয়ে নির্বাচনে থাকায় তাকে ১৫ মে আওয়ামী লীগ থেকে স্থায়ী বহিষ্কার করা হয়।  বৈবাহিক জীবন গাজীপুর সিটি কর্পোরেশনের সাবেক মেয়ক জাহাঙ্গীর আলম ২০১১ সালের ফেব্রুয়ারী মাসের ১৮ তারিখ কাজী রাজিয়া সুলতানা জয়ীর সাথে বিবাহ বন্ধনে আবদ্ধ হন। বিবাহ পরবর্তী সময়ে বিশেষ কোন মান অভিমান মিডিয়াতে প্রকাশ না পেলেও হঠাৎ করে তার স্ত্রী কাজী সুলতানা জয়ী জাহাঙ্গীর আলমকে ৩০ এপ্রিল ২০২৩ খ্রিঃ তালাকের  নোটিশ পাঠান। এতে তার স্ত্রী কারন হিসেবে উল্লেখ করেন মানসিক নির্যাতন, অত্যাচার ও নিয়মিত ভরণপোষণ না দেওয়া সংসারে অশান্তি ইত্যাদি।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:গাজীপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী ব্যবসায়ী বিষয়শ্রেণী:গাজীপুর সিটি কর্পোরেশনের মেয়র বিষয়শ্রেণী:১৯৭৯-এ জন্ম বিষয়শ্রেণী:গাজীপুর জেলার ব্যক্তি
মুসা, মুসাসি পরিবারের দুই বা তিনটি গণসমূহের মধ্যে একটি। গণের মধ্যে রয়েছে ফুলের উদ্ভিদ যা ভোজ্য কলা এবং কলা উৎপাদন করে। মুসার প্রায় ৭০টি পরিচিত প্রজাতি আছে। যাদেে বিভিন্ন ধরনের ব্যবহার রয়েছে। যদিও এগুলি গাছের মতো উঁচু হয়, তবে কলা এবং প্ল্যান্টেন গাছগুলি কাঠের নয় এবং তাদের আপাত "কাণ্ড" বিশাল পাতার ডালপালাগুলির ভিত্তি দিয়ে তৈরি। সুতরাং,তারা প্রযুক্তিগতভাবে বিশাল ভেষজ উদ্ভিদ।  মুসার প্রজাতিগুলিকে কিছু লেপিডোপ্টেরা প্রজাতির লার্ভা দ্বারা খাদ্য উদ্ভিদ হিসাবে ব্যবহার করা হয়, যার মধ্যে দৈত্যাকার লেপার্ড মথ এবং এইচ. অ্যালবেসেন্স (শুধুমাত্র মুসার উপর নথিভুক্ত), এইচ. এরিডানাস এবং এইচ. আইকাসিয়া সহ অন্যান্য হাইপারকম্প প্রজাতি।   তথ্যসূত্র   বহি:সংযোগ বিষয়শ্রেণী:মুসা (বর্গ) বিষয়শ্রেণী:জিঙ্গিবেরালসবর্গীয় উদ্ভিদ বিষয়শ্রেণী:মুসাসি